# ’Skrive for å lære’: Rapportering i wiki høsten 2015 (frist 9. sept)

## Forberedelse

Se kursheftet for hva rapporten skal handle om. Skriv den først et annet sted enn i wiki, f.eks. i et Word-dokument. Dette dokumentet blir din backup i tilfelle uhell.

Pass på at du har en overskrift som sier noe om typen skriveøvelse du har brukt (f.eks. ”7-trinnsrekke med bachelorstudenter”) og har signert med ditt navn nederst.

## Laste opp i wikien

For å legge inn rapporten, gå inn på kursets wiki: <https://wiki.uio.no/uv/ped/skrivepedagogikk/>
Mulig du må logge deg inn (øverst til høyre).

### Opprette side, finne, redigere

-Du skal nå opprette en ny side. Lettest å først ”late som” du skal søke opp siden (øverst til høyre): Skriv navnet som siden skal gis (gjerne en kort utgave av overskriften, f.eks ”7trinnsøvelse-bachelor”).

-En ”feilmelding” om at siden ikke finnes dukker opp (eller hvis den finnes fordi noen andre har laget den, prøv igjen med en annen variant av navnet). Klikk på den røde lenken (dvs filnavnet etter ”Opprett siden”) for å opprette siden.

-En editor åpner seg. Dette er den eldre editoren (oppe til høyre er fanen ’Opprett kilde’ aktiv). For å få den nyere editoren, bytt til fane Opprett.

-Lim inn teksten din. Gjør ev endringer til du er fornøyd (hvis du blir inspirert til viktige endringer, kopier gjerne teksten tilbake til din backup utenfor wikien).

-(Mulig at man kan velge kategori her, eller følg oppskriften nedenfor.)

-VIKTIG: Klikk ”Lagre” (øverst til høyre i ny editor; nederst i gammel editor), ellers mistes endringene (…fort gjort, derfor kjekt med en backup!). Hvis man har gjort kun små endringer siden forrige lagring (f.eks. fjernet et unødig mellomrom), huker man av ’Dette er en mindre endring’.

### Lage kategori

*Siden er nå opprettet og kan leses av andre. Men den skal også kunne finnes av folk som ikke vet hva den handler om. I dette kurset gjør vi det vha kategorier: Du gir din rapport en kategori basert på typen oppgave du har gjort. I praksis kan man lage kategorier selv, men poenget med gjenfinning er jo å bruke noen felles kategorier. Alternativene jeg ber dere bruke er lenket som venstremeny på siden vår.*

*Merk deg en eller flere kategorier som det du har gjort passer inn i. (F.eks for syvtrinnsøvelser: ”Lengre rekke” og eventuelt også ”Friskriving” hvis det var et såpass viktig element at også lesere som først og fremst er interessert i friskriving kan ha glede av din erfaring.)*

Trolig står du nå i lesemodus (dvs oppe til høyre er Les-fanen aktiv). Her kan du ikke endre på tekst eller innstillinger. Gå tilbake i redigeringsmodus ved å trykke Rediger (fanen ved siden av Les). Menyen for sideinnstillinger er oppe ute mot høyre (3 horisontale streker uten prikk). Klikk på Kategorier. Når du begynner å skrive kategorinavnet (f.eks. l) dukker et alternativ opp: Enten å lage en ny kategori som heter det du har skrevet (f.eks. ”L”), eller velge en eksisterende en (f.eks. ”Lengre rekke” eller ”Logg”). Velg en eksisterende kategori. (Hvis du har funnet på noe nytt som heller ikke ”Annet” passer til, lag ny kategori og meld fra til Eevi.) Hvis du vil knytte flere kategorier til siden, gjenta.

Har du gjort det riktig står en boks nederst på siden din med kategorinavnet/-ene. Da dukker siden også opp i listene man når gjennom venstremenyen.

**Husk å lagre! Vanligvis flere ganger:** lagre teksten, lagre kategori, lagre ev endringer.

*Diverse tips:
-Venstremenyen er en liste over kategorier. Hver gir en liste over sider/rapporter med den kategorien.*

*-Når dette skrives er det ikke ennå lagt ut noen egentlige rapporter. Dette gjør det vanskeligere å forstå hvordan opplistingen fungerer. Under Øvingssider ser man hvordan det kan se ut når det er mange sider i en kategori. For å hjelpe dere i gang er det dessuten lagt ut noen sider uten egentlig innhold. Disse blir slettet når det er lagt ut nok rapporter.*